اسلام آباد : بنجائی وزیر حوالکاری و شینکاری مریم اورنگزیب پارینے کہ عمران خان نا دا دوبہ دفن مسنے کہ نگران حکومت شفاف و بے کنڈ ہلوک گچین کاری کرفنگ کپک، 2018ء ٹی این اے 193 ٹی مسلم لیگ (ن) نا ہچ ءُ گچین کاری اومیتدار اس الوکہ، تدوک آ دے اولیکو وار دا حلقہ غان 53 ہزار وونٹ دوئی کرے ہراڑا تینا ووٹرآتا منت واری ءِ ہرفنہ کہ اوفک مسلم لیگ (ن) آ تینا پت انا درشانی ءِ کریر۔ دوشنبے نادے آ تینا ٹویٹ اٹی اوپارے کہ مون آ ہبو کہ انت مریک، گھڑتی دُز فتنہ کٹے تو سرسہبی نا جشن و باایتے تو الیکشن کمیشن نا پیشن دھرناو دوبہ۔ عمران خان نا دوبہ دفن مسنے کہ نگران حکومت شفاف و بے کنڈ ہلوک گچین کاری کرفنگ کپک۔ بنجائی وزیر حوالکاری پارے کہ دا بھلو سرسہبی اسے ہرادے عمران خان امنا کرینے۔ اوپارے کہ اسہ سیٹ اسے نا وونٹ آن عدالت آ زور شاغسہ، دھڑکو و کرینگ ایتسہ؟ فیصلہ نما حق اٹی بتو تو نما برخلاف جہانی سازش چیف جسٹس اسکان سرمریک۔ اوپارے کہ الس ملک اٹی انصاف خواہک، نظریہ ضرورت آخا۔
(اے پی پی)
